கேள்வி: சாருலதா முகர்ஜி பற்றி நீங்கள் என்ன அறிந்துள்ளீர்கள்?
பதில்: சாருலதா முகர்ஜி (''Charulata Mukherjee'') பிரம்ம சமாஜம், அகில இந்திய மகளிர் மாநாடு தொடர்புடைய மகளிர் உரிமை ஆர்வலரும், கொல்கத்தா சேர்ந்த சமூக சேவகரும் ஆவார். இவர் தனது சமூக மற்றும் பெண்கள் உரிமைச் செயல்பாடுகளுக்காகப் புகழ்பெற்றார். இவர் அகில இந்திய மகளிர் மாநாட்டின் தீவிர உறுப்பினராக இருந்தார். மேலும், அம்ரித் கவுர், ராணி ராஜ்வாடே, முத்துலட்சுமி ரெட்டி, அன்சா ஜீவராஜ் மேத்தா போன்ற பிற சமகாலத்தவர்களுடன் பணியாற்றினார். தனது மகள் ரேணுகா ராய், கூச் பெகர் மாவட்டம் மகாராணி சுனிதி தேவி, மயூர்பஞ்சு மாவட்டம் மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். இவர்கள் தேவதாசி முறை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர். இவர் முனைவர் பி. கே. ராய் - வங்காளக் கல்வியாளர் சரளா ராய் ஆகியோரின் மகள். அரவிந்தர் சேர்ந்து இந்தியாவில் தேசிய கல்வி முறையை நிறுவுவதில் முன்னோடியாக இருந்த சதீஷ் சந்திர முகர்ஜி என்பவரை மணந்தார். சுப்ரத்தோ முகர்ஜி, பிரசண்தோ முகர்ஜி என்ற ஒரு மகன்களும், ரேணுகா ராய் என்ற ஒரு மகளும் உள்ளனர்.